stanford-oval/wikipedia huggingface dataset:
The Fame
ביקורת

The Fame קיבל ביציאתו ביקורות חיוביות ממבקרי המוזיקה, באתר הביקורות Metacritic, אשר מקצה דירוג מתוך 100 ביקורות שונות, האלבום קיבל ציון ממוצע של 71 נקודות, על בסיס 13 ביקורות. מתיו צ'יזלינג מהאתר AllMusic כינה את האלבום "הדגימה של פופ איכותי" ונתן לו חמישה כוכבים מתוך חמישה והוסיף, " אך הוא לא מצליח לקצר את הצלילים הפונקסיים כדי לשעשע את האוהדים של ז'אנר המחול". ניקול פאוורס מהמגזין URB נתנה לאלבום ביקורת מעורבת ואמרה עליו "המילים האירוניות עמוסות ומסופקות בסגנון שחייב משהו קטן לגוון סטפני". סך הכול נתנה לו 3 וחצי כוכבים מתוך 5.
מייק ווד מהמגזין האמריקאי, Entertainment Weekly כינה את The Fame באופן יוצא מן הכלל (ומתיש) טהור בחזונו של עולם שבו שום דבר לא מצליח להיות יפה, מלוכלך, ועשיר אבל לגאגא יש את הקסם שלה". דניאל ברוקמן מהמגזין הבריטי, The Guardian אמר כי באלבום, "הכול נשמע כמו עוד להיט נוסף" וחזה שהוא הולך להיות "דבר גדול". דניאל ברוקמן מהעיתון האמריקאי "The Phoenix" אמר כי "לגאגא יש את היכולת של כתיבת שירים קליטים". בן הוגווד מהאתר המוזיקה, musicOMH שיבח את "תערובת היחס החוצפני, המכות, והחדות של גאגא... כתיבת שירים נמרצת ואלמנטים שהם חלק בלתי נפרד מיצירת מוזיקת פופ". באתר "AnyDecentMusic?" האלבום קיבל 6.1 נקודות מתוך 10. אוון סוודי מהמגזין "PopMatters" כינה את האלבום כ-"אלבום ריקודים סולידי" והוסיף כי "הרבה מהצלחת האלבום יכולה להיות מיוחסת למפיק רדוואן".
ג'ואי גררה מהעיתון כרוניקל יוסטון הרגיש ש-"אף על פי שהשירים הנוכחים באלבום אינם חדשניים, גאגא ראויה לקרדיט על שהביאה מוזיקת דאנס אמיתית לתודעה". המבקר ג'נייבייב אמר כי "כל העניין של האלבום הוא "אנרגיה מעוררת נצנצים, מעוררת ריקודים, אשר מבשרת טובות עבור משחק מועדוני מורחב". סל סינקוומני ממגזין סלנט ראה כי מילותיה של גאגא נעות בין "זולות" ל-"דחף שטותי", ואילו השירה שלה היא "לא אחידה במקרה הטוב". הוא הוסיף כי נקודות השיא בו, Poker Face", "Starstruck", "Paper Gangsta" ,"Summerboy נשענות כמעט אך ורק על הפקתם המחורבנת והווים הנגמרים".
מגזין התרבות רולינג סטון דירג את האלבום הבכורה זה ברשימתם "100 האלבומי הבכורה הטובים ביותר בכל הזמנים" במקום ה-95. בשנת 2019, מגזין הגרדיאן דירג את האלבום במקום ה-80 ברשימת "100 האלבומים הטובים ביותר של המאה ה-21".
קידום > הופעות חיות

לקידום האלבום, הופיעה גאגא במקומות רבים ברחבי העולם. ההופעה הטלוויזיונית הראשונה שלה הייתה בטקס פרסי ההקהילה הגאה של רשת Logo ב-7 ביוני 2008, ובתוכנית האמריקאית של נולד לרקוד. גם הופיעה בתוכניות אירוח כגון, המופע של ג'ימי קימל, ובמסלול הדוגמנות של ג'יי לנו ובווייטנאם בתחרות מיס יוניברס בזמן תחרות בגדי ים. ב-31 בינואר 2009, הופיעה בטלוויזיה הבריטית. סדרת הטלוויזיה "אחת שיודעת" השתמשה בשלושה משיריה, "Paparazzi" ,Poker Face", ו-"Money Honey". בנוסף, הופיעה עם השיר "Poker Face" בתוכנית המציאות האמריקאית אמריקן איידול ב-1 באפריל.
רשת הטלוויזיה ABC החליטה להפיק עבור גאגא קליפ לשיר "Beautiful, Dirty, Rich" שתוכנן לצאת כסינגל השני. על אף שהקליפ אכן צולם, השיר מעולם לא יצא כסינגל לתחנות רדיו אלא למקומות אחרים. לשיר צולמו שני קליפים, הראשון לסדרה "Dirty Sexy Money" (ללא גאגא) ובשני גאגא השתתפה. הקליפ השני הועלה לאתרה ב-Vevo וקיבל מעל ל-35 מיליון צפיות עד לחודש אוגוסט 2017. השיר צעד במצעד הסינגלים הבריטי בממלכה המאוחדת במקום ה-83 בשיאו ובמקום ה-23 במצעד השירים האלקטרונים בבילבורד בארצות הברית.
קידום > סינגלים

Just Dance - יצא ברחבי העולם ב-17 ביוני 2008 כסינגל המוביל מהאלבום. השיר זכה לביקורות חיוביות רבות שכינו אותו כ-"המנון מועדונים" והגיע למקום הראשון בשמונה מדינות ביציאתו בהן, ארצות הברית, אוסטרליה, בריטניה, אירופה, הולנד, אירלנד, קנדה, ומצעד שירי הפופ של הבילבורד. השיר הגיע למעמד פלטינה כפולה בשווייץ נורווגיה ודנמרק ובארצות הברית מכר מעל 8 מיליון עותקים והגיע לתואר פלטינה 8х. ברחבי העולם מכר מעל 11 מיליון עותקים ובנוסף הועמד לפרס הגראמי הראשון של גאגא.
Poker Face - הסינגל השני מהאלבום. כמו הקודם גם הוא התקבל באהדה רבה על ידי המבקרים, ורבים מהם שיבחו את המוטיבים הרובוטיים שבשיר. מבחינה מסחרית השיר הצליח אפילו יותר מהקודם והפך לתואר סינגל יהלום עם יותר מ-10 מיליון עותקים שמכר בארצות הברית והיה לסינגל השני הרצוף של גאגא שהגיע למקום הראשון במצעד הבילבורד הוט 100. ב-2 בדצמבר 2009, השיר היה מועמד לשלושה פרסי גראמי בהם ניצח בקטגוריית, "הקלטת הדאנס הטובה ביותר".
(Eh, Eh (Nothing Else I Can Say - הסינגל השלישי מתוך האלבום ובצרפת יצא כסינגל הרביעי. השיר זכה לביקורות מעורבות. חלק השוו אותו לז'אנר היורופופ של שנות ה-90, כשהאחרים טענו שהוא ממעיט מערך האלבום וגורם לו למבוכה. השיר כשל בלהשיג את ההצלחה של שני הסינגלים הקודמים, אך הגיע לתואר זהב עם כ-500,000 עותקים בארצות הברית ונכנס לעשרת המובילים ב-6 מדינות.
LoveGame - יצא כסינגל הרביעי. המבקרים החמיאו לשיר בזכות המנגינה שלו ומשפט הפתיחה הגס: "I wanna take a ride on your disco stick" ("אני רוצה לרכב על מקל הדיסקו שלך"), במצעדים דורג במיקומים גבוהים כאשר נכנס לעשרת המובילים ב-16 מצעדים וכבש את מצעד שירי המועדונים ושירי הפופ של הבילבורד. בעולם מכר מעל 3.5 מיליון עותקים.
Paparazzi - יצא כסינגל החמישי והאחרון מהאלבום. בבריטניה ואיטליה הגיע לתואר פלטינה ולפלטינה כפולה באוסטרליה. במצעדים הגיע לחמישייה המובילה באוסטרליה, קנדה, אירלנד, ובריטניה ועוד. בארצות הברית היה למקום ה-6 במצעד הבילבורד הוט 100. השיר הוגדר כ"מהנה ושיר מועדונים ידידות", הקליפ לשיר תיאר את גאגא ככוכבת שכמעט נהרגת על ידי בן זוגה, אך נוקמת בו ומחזירה לעצמה את התהילה והפופולריות. בטקס פרסי ה-VMA 2009 גאגא הופיעה עם השיר והקליפ זכה בשני פרסים.
קידום > סיבוב הופעות

האלבום זכה לפרסום נרחב יותר כאשר גאגא יצאה לסיבוב ההופעות הראשון שלה, "The Fame Ball Tour" שהחל ב-12 במרץ 2009 בסן דייגו, קליפורניה. זה הוא סיבוב ההופעות הראשון של גאגא בצפון אמריקה, שלאחריו הופיעה גם באוקיאניה ו-אירופה. סיימו נקבעו תאריכי הופעות באסיה והופעות בשני פסטיבלים באנגליה. חלק מרווחי הכרטיסים נתרמו לצדקה. בכל מקום שבו הופיעה - קונספט שונה תוכנן מראש, למופע עצמו היו ארבעה חלקים, כשכל חלק נפתח בהקדמת וידאו. גאגא הופיעה על הבמה בתלבושות חדשות ומפתיעות, שאחת מהן הייתה שמלה שעוצבה כולה מבועות.
קידום > "The Fame Monster"

לקידום מכירותיו של האלבום גאגא הוציאה מיני אלבום המשך בשבילו בשם, "The Fame Monster" שייצא לאור ב-18 בנובמבר 2009. האלבום העלה את מכירותיו באופן משמעותי וזכה להצלחה בין לאומית בכך שהגיע למקום הראשון ב-12 מצעדים בעולם ומכר מעל 8.2 מיליון עותקים שנחשב להישג מכירות גדול למיני אלבום. האלבום הגיע לתואר פלטינה בארצות הברית לפלטינה כפולה משולשת ומרובעת במספר מדינות נוספות. בטקס פרסי הגראמי 2010 הועמד לשישה פרסים ביניהן "אלבום השנה" אך לא זכה, וכן זכה בקטגוריית "אלבום הפופ הטוב ביותר".
האלבום קיבל ביקורות חיוביות ברובן והוציא שלושה להיטים בין לאומים, "Bad Romance", "Telephone", "Alejandro". לקידומו גאגא יצאה לסיבוב הופעות שני בשם, "The Monste Ball Tour" שכלל כ-203 במספר יבשות שונות. בסיימו השיג כ-227.4 מיליון דולר הכנסות מתוך כ-2.5 מיליון כרטיסים ובכך נכנס לרשימת סבבי ההופעות המצליחים בהיסטוריה, זכה ב-3 פרסי המוזיקה של בילבורד, והוציא גם DVD שכבש מספר מצעדים והוכתר כ-DVD הרביעי הנמכר ביותר בארצות הברית לשנת 2011.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2009 | פרסי המוזיקה האמריקאית | אלבום הפופ/רוק הטוב ביותר | מועמדות |  |
| 2009 | פרסי המוזיקה של "!Premios Oye" | האלבום האנגלי של השנה | זכייה |  |
| 2009 | פרסי בחירת הנוער | בחירת אלבום (אמן נשי) | מועמדות |  |
| 2009 | פרסי המוזיקה של "Virgin" | האלבום הטוב ביותר | זכייה |  |
| 2010 | פרסי המוזיקה הבריטית | האלבום הבין לאומי הטוב ביותר | זכייה |  |
| 2010 | פרסי המוזיקה של "ECHO" | האלבום הבין לאומי הטוב ביותר | מועמדות |  |
| 2010 | פרסי המוזיקה של הונגריה | אלבום הפופ רוק של השנה | זכייה |  |
| 2010 | פרסי גראמי | אלבום השנה | מועמדות |  |
| 2010 | פרסי גראמי | אלבום הדאנס/אלקטרוני הטוב ביותר | זכייה |  |
| 2010 | פרסי המוזיקה של "NRJ" | האלבום הבין לאומי של השנה | מועמדות |  |
| 2010 | פרסי חנות הדיסקים של יפן | הדיסק המערבי הטוב ביותר | זכייה |  |
| 2010 | פרסי המוזיקה העולמית | האלבום העולמי הטוב ביותר של השנה | זכייה |  |
| 2011 | ספר השיאים של גינס | האלבום המורד ביותר בהורדות דיגיטליות בבריטניה | זכייה |  |
| 2011 | פרסי המוזיקה של בילבורד | אלבום הדאנס/אלקטרוני הטוב ביותר | זכייה |  |
| 2011 | פרסי המוזיקה של בילבורד | אלבום הפופ הטוב ביותר | מועמדות |  |
| 2012 | פרסי המוזיקה של בילבורד | אלבום הדאנס/אלקטרוני הטוב ביותר | מועמדות |  |
רשימת רצועות

| The Fame> מס' | The Fame> שם | The Fame> כותב(ים) | The Fame> משך | The Fame>  | The Fame>  | The Fame>  | The Fame>  | The Fame>  | The Fame>  |
| --- | --- | --- | --- | --- | --- | --- | --- | --- | --- |
| 1. | Just Dance (בשיתוף קולבוי אודינס)   | גאגא, רד וואן, איקון | 4:02 |  |  |  |  |  |  |
| 2. | LoveGame  | גאגא, רד וואן | 3:36 |  |  |  |  |  |  |
| 3. | Paparazzi  | גאגא, רוב פוזארי | 3:28 |  |  |  |  |  |  |
| 4. | Poker Face  | גאגא, רד וואן | 3:57 |  |  |  |  |  |  |
| 5. | Eh, Eh (Nothing Else I Can Say)  | גאגא, מרטין קירשנבאום | 2:55 |  |  |  |  |  |  |
| 6. | Beautiful, Dirty, Rich (בשיתוף פלו ריידה)   | גאגא, מרטין קירשנבאום, ספייס קאובוי, פלו ריידה | 3:37 |  |  |  |  |  |  |
| 7. | The Fame  | גאגא, רוב פוזארי | 2:52 |  |  |  |  |  |  |
| 8. | Money Honey  | גאגא, מרטין קירשנבאום | 3:37 |  |  |  |  |  |  |
| 9. | Starstruck  | גאגא, רד וואן, בילאל חאג'י | 2:50 |  |  |  |  |  |  |
| 10. | Boys Boys Boys  | גאגא, רד וואן | 3:32 |  |  |  |  |  |  |
| 11. | Paper Gangsta  | גאגא, רד וואן | 3:32 |  |  |  |  |  |  |
| 12. | Brown Eyes  | גאגא, רוב פוזארי | 4:02 |  |  |  |  |  |  |
| 13. | I Like It Rough  | גאגא, מרטין קירשנבאום | 3:22 |  |  |  |  |  |  |
| 14. | Summerboy  | גאגא, בריאן קיירוף, ג'וש שוורץ | 4:14 |  |  |  |  |  |  |
| משך כולל: | משך כולל: | משך כולל: | 54:19 |  |  |  |  |  |  |
| רצועות בונוס בחנות האייטונס> מס' | רצועות בונוס בחנות האייטונס> שם | רצועות בונוס בחנות האייטונס> כותב(ים) | רצועות בונוס בחנות האייטונס> משך | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  |
| --- | --- | --- | --- | --- | --- | --- | --- | --- | --- |
| 15. | Disco Heaven  | גאגא, רוב פוזארי, טום קפאפאין | 3:41 |  |  |  |  |  |  |
| משך כולל: | משך כולל: | משך כולל: | 58:00 |  |  |  |  |  |  |
| רצועות בונוס באמריקה הלטינית> מס' | רצועות בונוס באמריקה הלטינית> שם | רצועות בונוס באמריקה הלטינית> כותב(ים) | רצועות בונוס באמריקה הלטינית> משך | רצועות בונוס באמריקה הלטינית>  | רצועות בונוס באמריקה הלטינית>  | רצועות בונוס באמריקה הלטינית>  | רצועות בונוס באמריקה הלטינית>  | רצועות בונוס באמריקה הלטינית>  | רצועות בונוס באמריקה הלטינית>  |
| --- | --- | --- | --- | --- | --- | --- | --- | --- | --- |
| 16. | Again Again  | גאגא, רוב פוזארי | 3:05 |  |  |  |  |  |  |
| 17. | Retro, Dance, Freak  | גאגא, רוב פוזארי | 3:23 |  |  |  |  |  |  |
| 18. | Paparazzi (גרסת לייב)   |   | 4:20 |  |  |  |  |  |  |
מיקומי שיא

|   ‏‏‏  מצעדים ודירוגים (2008-17)> מדינה |   ‏‏‏  מצעדים ודירוגים (2008-17)> מצעד |   ‏‏‏  מצעדים ודירוגים (2008-17)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 3 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 13 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  ארצות הברית | מצעד אלבומי הדאנס של בילבורד | 1 |
|  ברזיל | טופ 100 ברזיל | 15 |
|  גרמניה | GfK – טופ 100 | 1 |
|  דנמרק | היטליסטן | 2 |
|  דרום אפריקה | אנטרטיינמנט מוניטורינג אפריקה | 1 |
|  הולנד | מצעד 100 האלבומים ההולנדיים | 12 |
|  הונגריה | Mahasz | 2 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 8 |
|  יוון | IFPI Greece | 2 |
|  יפן | אוריקון | 6 |
|  מקסיקו | טופ 100 – מקסיקו | 2 |
|  נורווגיה | VG-lista | 4 |
|  ניו זילנד | המצעד הניו זילנדי הרשמי | 2 |
|  ספרד | PROMUSICAE | 3 |
|  סקוטלנד | מצעד האלבומים הסקוטי | 1 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 3 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 4 |
|  צ'כיה | ČNS IFPI | 2 |
|  צרפת | SNEP | 2 |
|  קנדה | מצעד האלבומים הקנדי | 1 |
|  רוסיה | טופ-היט | 5 |
|  שוודיה | סוורייטופליסטן | 15 |
|  שווייץ | המצעד השווייצרי | 1 |
מיקומי שיא > מצעדי עשור

|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 89 |
|  ארצות הברית | בילבורד 200 | - |
|  ארצות הברית | מצעד אלבומי הדאנס של בילבורד | 3 |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |
| --- | --- | --- |
|  ארצות הברית | בילבורד 200 | 31 |
|  ארצות הברית | מצעד אלבומי הדאנס של בילבורד | 1 |
|  גרמניה | GfK – טופ 100 | 48 |
|  הממלכה המאוחדת | מצעד האלבומים הבריטי | 15 |
מיקומי שיא > מצעדי כל הזמנים

|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  ארצות הברית | בילבורד 200 | 12 |
|  ארצות הברית | בילבורד 200 (נשים) | 7 |
|  הממלכה המאוחדת | מצעד האלבומים הבריטי | 30 |
נתוני מכירות

| מקום | תארים | מספר עותקים |
| --- | --- | --- |
| אוסטרליה (ARIA) | פלטינה 6× | 420,000 |
| אוסטריה (IFPI Austria) | פלטינה 7× | 140,000 |
| בלגיה (BEA) | פלטינה 2× | 60,000 |
| ברזיל (Pro-Música Brasil) | פלטינה 2× | 120,000 |
| קנדה (Music Canada) | פלטינה 7× | 560,000 |
| צ'ילה (IFPI Chile) | פלטינה 2× | 30,000 |
| דנמרק (IFPI Denmark) | פלטינה 2× | 60,000 |
| פינלנד (Musiikkituottajat) | פלטינה | 25,358 |
| צרפת (SNEP) | יהלום | 700,000 |
| המזרח התיכון (IFPI) | פלטינה | 6,000 |
| גרמניה (BVMI) | יהלום | 900,000 |
| יוון (IFPI Greece) | פלטינה | 15,000 |
| הונגריה (MAHASZ) | פלטינה 2× | 12,000 |
| אירלנד (IRMA) | פלטינה 9× | 135,000 |
| איטליה (FIMI) | פלטינה 4× | 280,000 |
| יפן (RIAJ) | מיליון | 1,000,000 |
| לבנון (IFPI המזרח התיכון) | זהב | 1,000 |
| מקסיקו (AMPROFON) | פלטינה 2× | 160,000 |
| ניו זילנד (RMNZ) | פלטינה 5× | 75,000 |
| הולנד (NVPI) | זהב | 30,000 |
| נורווגיה (IFPI Norway) | פלטינה 8× | 240,000 |
| הפיליפינים (PARI) | פלטינה 9× | 135,000 |
| פולין (ZPAV) | פלטינה 3× | 60,000 |
| פורטוגל (AFP) | פלטינה | 20,000 |
| רוסיה (NFPF) | פלטינה 4× | 200,000 |
| סינגפור (RIAS) | פלטינה | 10,000 |
| ספרד (PROMUSICAE) | פלטינה | 80,000 |
| שוודיה (GLF) | פלטינה | 40,000 |
| שווייץ (IFPI Switzerland) | פלטינה 4× | 120,000 |
| בריטניה (BPI) | פלטינה 10× | 3,074,496 |
| ארצות הברית (RIAA) | פלטינה 6× | 6,000,000 |
סיכום
| מרכז אמריקה | זהב | 5,000 |
| אירופה (IFPI) | פלטינה 4× | 4,000,000 |
| מדינות המפרץ (IFPI) | פלטינה | 6,000 |
| בכל העולם | — | 15,750,000 |
היסטוריית יציאות לאור

| אזור | תאריך | פורמט שחרור | על ידי |
| --- | --- | --- | --- |
| קנדה | 19 באוגוסט 2008 | תקליטור, אריך-נגן, הורדה דיגיטלית | יוניברסל מיוזיק גרופ |
| אוסטרליה | 5 בספטמבר 2008 | תקליטור, הורדה דיגיטלית (גרסה רגילה) | יוניברסל מיוזיק גרופ |
| אוסטרליה | 28 באוקטובר 2008 | תקליטור, הורדה דיגיטלית (גרסה בינלאומית) | יוניברסל מיוזיק גרופ |
| ארצות הברית | 28 באוקטובר 2008 | תקליטור, אריך-נגן, הורדה דיגיטלית | צ'ריטרי רקורדס, אינטרסקופ רקורדס, קונליב דיסטריביושן |
| איטליה | 31 באוקטובר 2008 | תקליטור, הורדה דיגיטלית (גרסה רגילה) | יוניברסל מיוזיק גרופ |
| גרמניה | 2 בדצמבר 2008 | תקליטור, הורדה דיגיטלית | יוניברסל מיוזיק גרופ |
| הממלכה המאוחדת | 12 בינואר 2009 | תקליטור, הורדה דיגיטלית | פולידור רקורדס |
| איטליה | 30 בינואר 2009 | תקליטור, הורדה דיגיטלית (גרסה בינלאומית) | יוניברסל מיוזיק גרופ |
| ארגנטינה | 16 בפברואר 2009 | תקליטור | יוניברסל מיוזיק גרופ |
| ספרד | 24 בפברואר 2009 | תקליטור, הורדה דיגיטלית | יוניברסל מיוזיק גרופ |
| ברזיל | 31 במרץ 2009 | תקליטור | יוניברסל מיוזיק גרופ |
| סין | 4 במאי 2009 | תקליטור | יוניברסל מיוזיק גרופ |
| יפן | 20 במאי 2009 | תקליטור | יוניברסל מיוזיק גרופ |
| יפן | 22 ביולי 2009 | תקליטור, DVD | יוניברסל מיוזיק גרופ |
שמואל אגמון

| --- | --- |

אגמון, 2007
 לידה:  2 בפברואר 1922  (בן 102) תל אביב, פלשתינה (א"י)
 ענף מדעי:  מתמטיקה
 מקום מגורים:  ישראל
 מקום לימודים:  האוניברסיטה העברית בירושלים  אוניברסיטת פריז-סורבון  הגימנסיה העברית רחביה 
 מנחה לדוקטורט:  שולם מנדלברוט 
 מוסדות:  האוניברסיטה העברית בירושלים  אוניברסיטת רייס 
 תלמידי דוקטורט:  אבנר פרידמן, יהודה פינצ'ובר, שמואל קניאל, Jaime Cruz-Sampedro, Tamar Burak, Lev Shwartzman, Moshe Marcus, אמנון פזי, אלי שמיר, מתניה בן ארצי, Yakar I. Kannai, Peter Constantin, Paul Katz 
 פרסים והוקרה:  חתן פרס ישראל למדעים מדויקים לשנת ה'תשנ"א (1991), פרס א.מ.ת לשנת 2007, פרס ויצמן ופרס רוטשילד
 תרומות עיקריות
 חקר משוואות דיפרנציאליות ואופרטורי שרדינגר
 
אגמון, 1970
שמואל אגמון  (ביסטריצקי; נולד ב-2 בפברואר 1922) הוא מתמטיקאי ישראלי, פרופסור אמריטוס באוניברסיטה העברית וחתן פרס ישראל למדעים מדויקים לשנת ה'תשנ"א (1991).
קורות חיים

שמואל אגמון נולד בתל אביב בשנת 1922 לסופר נתן אגמון (ביסטריצקי) ולחיה לבית גוטמן, שעלו לארץ ישראל שנתיים קודם לכן. בגיל צעיר עבר עם משפחתו מנצרת הערבית לירושלים. אגמון למד בגימנסיה העברית ברחביה, והיה חבר בתנועת הנוער המחנות העולים ובתום לימודיו התיכוניים יצא עם גרעין של תנועתו להכשרה בקיבוץ נען.
בשנת 1940 החל ללמוד מתמטיקה באוניברסיטה העברית בירושלים אצל פרופ' מיכאל פקטה, פרופ' אברהם הלוי פרנקל, פרופ' בנימין אמירה ופרופ' יעקב לויצקי. הוא התגייס לצבא הבריטי בטרם סיים את לימודיו באוניברסיטה. בזמן מלחמת העולם השנייה שירת בצבא תקופה של ארבע שנים בארץ ישראל, באירופה ובקפריסין.
לאחר שחרורו, סיים את לימודיו באוניברסיטה העברית ויצא לצרפת ללימודי המשך. בשנת 1947 נישא לסופרת גליה ירדני (1924–1968, בתו של ד"ר יעקב ירדני), והיא נלוותה אליו ללימודיו. בשנת 1949 קיבל תואר דוקטור מאוניברסיטת סורבון בהנחיית שולם מנדלברוט. לימד באוניברסיטת רייס שבטקסס, ובשנת 1952 התקבל לאוניברסיטה העברית בירושלים, שם היה למרצה בכיר במחלקה למתמטיקה ובשנת 1959 התמנה כפרופסור מן המניין. בשנת 1964 נבחר להיות חבר באקדמיה הלאומית למדעים.
על עבודתו המדעית זכה בפרס ויצמן, בפרס רוטשילד, בפרס ישראל במדעים מדויקים לשנת תשנ"א ובפרס א.מ.ת לשנת 2007. קיבל תואר דוקטור לשם כבוד מאוניברסיטת נאנט שבצרפת.
שיידון שארפ

| --- | --- |

 לידה:  30 במאי 2003 (בן 21) לונדון, אונטריו, קנדה
 עמדה:  קלע, סמול פורוורד
 גובה:  1.96 מטרים
 מספר:  17
 דראפט:  בחירה שביעית, 2022 פורטלנד טרייל בלייזרס
 קבוצות כשחקן
 2022–:  פורטלנד טרייל בלייזרס
שיידון שארפ (באנגלית: Shaedon Sharpe; נולד ב-30 במאי 2003) הוא כדורסלן קנדי המשחק בעמדות הקלע והסמול פורוורד בפורטלנד טרייל בלייזרס.
קריירה

שארפ נולד וגדל בקנדה. הוא החל לשחק כדורסל עבור תיכון בעיר הולדתו, לונדון, אך בשנת התיכון השנייה בחר לעבור לארצות הברית, ושיחק בתיכון בעיר בל אייר, קנזס. לאחר מכן עבר לשחק בתיכון בגלנדייל, אריזונה. לאחר שכיכב בליגת הכדורסל לנוער של נייקי, קיבל שארפ הצעות מקבוצות כדורסל במספר אוניברסיטאות, ובספטמבר 2021 בחר לשחק באוניברסיטת קנטקי. עם זאת, שארפ לא שיחק כלל במדי קנטקי בעונת 2021/2022, מפני שהעדיף להקדיש את זמנו להכנות לדראפט 2022 ב-NBA, שנערך ביוני 2022.
בדראפט נבחר שארפ בבחירה השביעית על ידי פורטלנד טרייל בלייזרס. הוא הצטרף לסגל הקבוצה לקראת ליגת הקיץ של ה-NBA וערך את הופעת הבכורה שלו בטורניר ב-8 ביולי, אך לאחר שש דקות של משחק בלבד ספג פציעה בכתף השמאלית, ונעדר עד לסוף הטורניר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | פורטלנד | 80 | 15 | 22.2 | 0.472 | 0.360 | 0.714 | 3.0 | 1.2 | 0.5 | 0.3 | 9.9 |
| 2023/2024 | פורטלנד | 32 | 25 | 33.1 | 0.406 | 0.333 | 0.824 | 5.0 | 2.9 | 0.9 | 0.4 | 15.9 |
| קריירה |  | 112 | 40 | 25.3 | 0.445 | 0.350 | 0.772 | 3.5 | 1.7 | 0.6 | 0.3 | 11.6 |
הערות שוליים

↑  Edilson J. Silva, Canadian Stud Shaedon Sharpe blowing-up the spot - BasketballBuzz, ‏2021-07-19 (ב־Canadian English)
↑  Jason Jordan, Shaedon Sharpe’s Stock Continues to Ascend with Monster Start to the Season, SI All-American (באנגלית)
↑  Dana Scott, 4-star Canadian recruit Shaedon Sharpe joins Dream City Christian boys basketball team, The Arizona Republic (באנגלית אמריקאית)
↑  Bruce Pascoe Arizona Daily Star, Four-star 2022 guard Shaedon Shape of Canada taking unofficial visit to Arizona, Arizona Daily Star (באנגלית)
↑  Ricky O'Donnell, Shaedon Sharpe is the NBA Draft mystery box with all of the tools and none of the tape, SBNation.com, ‏2022-06-16 (באנגלית)
↑  UK lands Sharpe, its first No. 1 recruit since Noel, ESPN.com, ‏2021-09-07 (באנגלית)
↑  If Shaedon Sharpe could hoop a year ago, DO NOT sleep on him now! - Perk | 2022 NBA Draft Preview, נבדק ב-2022-08-05
↑  Kentucky star Sharpe won't play this season, ESPN.com, ‏2022-02-07 (באנגלית)
↑  Sources: Sharpe, 0 mins. at UK, to stay in draft, ESPN.com, ‏2022-04-21 (באנגלית)
↑  UK's Sharpe to enroll early, won't play this season, ESPN.com, ‏2021-11-09 (באנגלית)
↑  Shaedon Sharpe claims the No. 1 spot in updated 2022 rankings, ScoutHoops.com (באנגלית אמריקאית)
↑  Trail Blazers Sign Shaedon Sharpe, www.nba.com (באנגלית)
↑  Blazers rookie Sharpe has labral tear in shoulder, ESPN.com, ‏2022-07-09 (באנגלית)
שלמה אבני

שלמה אבני (25 בספטמבר 1922 – 22 בדצמבר 1980) היה איש ציבור ישראלי, מנכ"ל משרד הבינוי והשיכון בשנים 1979–1977.
ביוגרפיה

נולד וגדל במזריץ', פולין. לאחר מלחמת העולם השנייה היה בגרמניה בין מייסדי תנועת נוער חלוצי מאוחד ופעל להכשרה מקצועית של עולים בשיתוף צי הסוחר. בשנת 1948 עלה לישראל ושירת במלחמת העצמאות כקצין קשר בחיל הים.
בשנת 1951 נכנס לעבודה במשרד הבינוי והשיכון. היה סגן מנהל המחלקה לשיכון עממי ובשנת 1956 עבר לשמש עוזר למנהל אגף השיכון. בשנים 1963–1966 היה סמנכ"ל אמרכלות של משרד השיכון.
בשנת 1967 הופקד אבני על קליטת המחלקה הטכנית שהועברה למשרד הבינוי והשיכון מהסוכנות היהודית. הוא הקים את האגף לבנייה כפרית ועמד בראשו, עסק בתוכניות להרחבת ושיקום מושבי עולים ובעבודות מיגון של יישובי ספר. במסגרת פעולות הממשלה לאחר מלחמת ששת הימים, היה אחראי על הקמת נקודות יישוב חדשות בשטחים המוחזקים, ברמת הגולן וביהודה ושומרון. בשנת 1974 מונה לראש המינהל לבנייה כפרית ויישובים חדשים.
בדצמבר 1977 מונה על ידי השר גדעון פת למנכ"ל משרד הבינוי והשיכון. הוא התפטר מתפקידו בפברואר 1979 לאחר חילופי השר וכניסתו של דוד לוי למשרד.
בדצמבר 1980 נפטר. על שמו נקראו היישוב גבעת אבני וכן בית ספר שדה במצפה רמון.
הערות שוליים

↑  ⁨נפטר שלמה אבני לשעבר מנכ"ל משרד השיכון, מעריב, 23 בדצמבר 1980
| --- | --- |
בקרת זהויות :  NLI: 987007304312205171
גאומטריה אפינית

במתמטיקה, ובפרט בגאומטריית חילה, גאומטריה אפינית היא גאומטריה עם נקודות וישרים, המקיימת מספר אקסיומות קבועות. הגאומטריה האפינית מכלילה כמה מהתכונות של גאומטריה אוקלידית, כאשר היא שומטת את ההגדרות של אורך וגודל של זווית.
הגדרות בסיסיות

מערכת חילה היא שלישייה סדורה  (P,L,I) כך ש- P ו- L הן קבוצות זרות המהוות קבוצת הנקודות וקבוצות הישרים בהתאמה, ו- I\subseteq (P,L) הוא יחס שמשמעו נקודה על ישר או ישר העובר דרך נקודה.
מערכת חילה תקרא ליניארית אם לכל שתי נקודות  p_{1},p_{2}\in P כך ש-  p_{1}\neq p_{2} קיים ישר יחיד  l\in L כך ש- (p_{1},l),(p_{2},l)\in I.
שלוש נקודות  p_{1},p_{2},p_{3}\in P ייקראו קו-ליניאריות אם קיים ישר  l\in L כך ש- (p_{1},l),(p_{2},l),(p_{3},l)\in I.
יחס שקילות  \sim  על  L ייקרא יחס הקבלה אם לכל ישר  l\in L ולכל נקודה  p\in P, קיים ישר יחיד  l'\in L כך ש -  (p,l')\in I ו- l'\sim l.
תת-מערכת חילה  (P',L',I') תקרא סגורה להקבלה אם לכל ישר  l\in L' ונקודה  p\in P' אשר אינה על הישר, הישר המקביל ל- l ועובר דרך  p המוגדר לפי  \sim  שייך גם הוא ל- L'.
בהינתן מערכת חילה ליניארית  (P,L,I) וקבוצה לא ריקה  S\subseteq P, תת-מערכת החילה  (P',L',I') תקרא המערכת הנפרסת על-ידי  S אם ורק אם היא מערכת החילה המינימלית המוכלת ב- (P,L,I), כך ש- S\subseteq P' והיא מקיימת ליניאריות.
הגדרה

מערכת חילה  (P,L,I) עם יחס הקבלה  \sim  תקרא גאומטריה אפינית אם ורק אם:
היא מערכת חילה ליניארית
כל תת-מערכת חילה הנפרסת על-ידי שלוש נקודות שאינן קו-ליניאריות, סגורה להקבלה.
המערכת תקרא מישור אפיני אם בנוסף היא עצמה נפרסת על-ידי שלוש נקודות שאינן קו-ליניאריות.
הקשר למרחבים פרויקטיביים

סילוק ישר אחד ממישור פרויקטיבי מניב מישור אפיני, ולהפך, כל מישור אפיני אפשר לשכן במישור פרויקטיבי על ידי הוספת ישר אחד (המכונה "הישר באינסוף") והרחבה מתאימה של יחס החילה. באופן כללי יותר, אם מסירים ממרחב פרויקטיבי את כל הנקודות בעל-מישור, מתקבלת גאומטריה אפיני; וכל גאומטריה אפינית מתקבלת כך, באופן יחיד (עד כדי איזומורפיזם). ההתאמה בין תת-מרחבים אפיניים לתת-מרחבים פרויקטיביים מאפשרת להגדיר במרחב האפיני ממד.